CELEX: 62017TA0201
Language: mt
Date: 2019-02-12 00:00:00
Title: Kawża T-201/17: Sentenza tal-Qorti Ġenerali tat-12 ta’ Frar 2019 — Printeos vs Il-Kummissjoni [“Responsabbiltà mhux kuntrattwali — Kompetizzjoni — Akkordji — Deċiżjoni li tikkonstata ksur tal-Artikolu 101 TFUE — Multi — Sentenza li tannulla parzjalment id-deċiżjoni — Rimbors tal-ammont prinċipali tal-multa — Interessi moratorji — Ksur suffiċjentement serju ta’ dispożizzjoni legali li tikkonferixxi drittijiet lill-individwi — Rabta kawżali — Dannu — Artikolu 266 TFUE — It-tieni sentenza tal-Artikolu 90(4)(a) tar-Regolament ta’ Delega (UE) Nru 1268/2012”]

1.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 122/15
            
         
      Sentenza tal-Qorti Ġenerali tat-12 ta’ Frar 2019 — Printeos vs Il-Kummissjoni
      (Kawża T-201/17) (1)
      
      (Responsabbiltà mhux kuntrattwali - Kompetizzjoni - Akkordji - Deċiżjoni li tikkonstata ksur tal-Artikolu 101 TFUE - Multi - Sentenza li tannulla parzjalment id-deċiżjoni - Rimbors tal-ammont prinċipali tal-multa - Interessi moratorji - Ksur suffiċjentement serju ta’ dispożizzjoni legali li tikkonferixxi drittijiet lill-individwi - Rabta kawżali - Dannu - Artikolu 266 TFUE - It-tieni sentenza tal-Artikolu 90(4)(a) tar-Regolament ta’ Delega (UE) Nru 1268/2012)
      (2019/C 122/17)
      Lingwa tal-kawża: l-Ispanjol
      
         Partijiet
      
      
         Rikorrenti: Printeos, SA (Alcalá de Henares, Spanja) (rappreżentanti: H. Brokelmann u P. Martínez-Lage Sobredo, avukati)
      
         Konvenuta: Il-Kummissjoni Ewropea (rappreżentanti: F. Dintilhac u F. Jimeno Fernández, aġenti)
      
         Suġġett
      
      Prinċipalment, talba bbażata fuq l-Artikolu 268 TFUE u intiża għall-kumpens ta’ dannu li jirriżulta mir-rifjut tal-Kummissjoni li tħallas lir-rikorrenti interessi moratorji fuq l-ammont prinċipali ta’ multa li ġiet irrimborsata wara l-annullament tad-deċiżjoni tagħha C(2014) 92 95 finali tal-10 ta’ Diċembru 2014 rigward proċedura skont l-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim taż-ŻEE (AT.39780 — Envelops), permezz tas-sentenza tat-13 ta’ Diċembru 2016, Printeos et vs Il-Kummissjoni (T-95/15, EU:T:2016:722), u, sussidjarjament, talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni tas-26 ta’ Jannar 2017 dwar ir-rifjut tal-imsemmi rimbors.
      
         Dispożittiv
      
      
                  1)
               
               
                  
                     L-Unjoni Ewropea, irrappreżentata mill-Kummissjoni Ewropea, hija marbuta tikkumpensa d-dannu mġarrab minn Printeos, SA, minħabba n-nuqqas ta’ ħlas lil din il-kumpannija tas-somma ta’ EUR 184 592.95 li kienet dovuta lilha bħala interessi moratorji, li ġew inkorsi matul il-perijodu bejn id-9 ta’ Marzu 2015 u l-1 ta’ Frar 2017, skont l-ewwel paragrafu tal-Artikolu 266 TFUE, b’eżekuzzjoni tas-sentenza tat-13 ta’ Diċembru 2016, Printeos et vs Il-Kummissjoni (T-95/15).
                  
               
            
                  2)
               
               
                  
                     Il-kumpens imsemmi fil-punt 1 għandu jkun miżjud b’interessi moratorji, b’effett mill-għoti ta’ din is-sentenza u sal-ħlas komplet, bir-rata stabbilita mill-Bank Ċentrali Ewropew (BĊE) għat-tranżazzjonijiet prinċipali tiegħu ta’ finanzjament mill-ġdid, miżjuda bi 3.5 punti perċentwali.
                  
               
            
                  3)
               
               
                  
                     Il-kumplament tar-rikors huwa miċħud.
                  
               
            
                  4)
               
               
                  
                     Il-Kummissjoni hija kkundannata għall-ispejjeż.
                  
               
            
         (1)  ĠU C 198, 29.5.2017.